På et spaophold får du fri adgang til alle wellnessfaciliteter, ligesom det også er inkluderet i prisen at benytte fitness- og motionsrum. Ved ankomst til hotellet får du udleveret badetøfler, badekåbe og badehåndklæder, hvilket heller ikke koster ekstra.  I selve spaen vil der ofte stå kolde og varme drikke til rådighed, og frisk frugt er skåret i mundrette bidder klar til at spise. Har du booket et spaophold med overnatning, er morgenmaden naturligvis en del af oplevelsen, ligesom det med stor sandsynlighed også er en del af din deal, at middagen står klar til dig i restauranten om aftenen.  Du vil også have mulighed for at tilkøbe spabehandlinger som massage.